《咏帘》
唐代·徐夤

素节轻盈珠影匀，何人巧思间成文。闲垂别殿风应度，

半掩行宫麝欲薰。绣户远笼寒焰重，玉楼高挂曙光分。

无情几恨黄昏月，才到如钩便堕云。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。